Padwoede-hofsaak: Verdagte daag nie op nie‘n Skermskoot uit die video Die man moes Woensdagoggend in die Randburg-landdroshof verskyn maar het nie opgedaag nie. Die landdroshof het beveel dat hy onmiddellik in hegtenis geneem word en dat sy borg teruggetrek word. Die man het homself Dinsdag aan die polisie oorgegee en is deur sy regspan vergesel. Die man is later die dag op borgtog vrygelaat en word aangekla van aanranding. Die voorval het Saterdag om 15:00 in Witkoppenweg plaasgevind en is deur ŉ ooggetuie afgeneem. Beeldmateriaal van die voorval het soos ŉ veldbrand op sosiale media versprei. Die video wys hoe ‘n man gewelddadig ‘n VW Polo skop. ‘n Porsche is langs die man geparkeer. Die bestuurder van die Polo draai sy ruit af waarna die man sy arms by die motor indruk. Volgens die slagoffer het die man glo twee blikkies uit die Porsche gegooi en hy het die man konfronteer, waarna die aanval plaasgevind het. Klik hier om die video te sien.